એસ.ટી. બસના ગાંધીનગર ડેપોમાં મારી બદલી થઇ પછી એક દિવસ હું ગાડીનં ૬૯૫૦ માં કંડક્ટરની ફરજ બજાવતો હતો. અમદાવાદમાં સર્કિટહાઉસ આગળ અમારી ગાડી અચાનક બંધ પડી ગઇ. અમારાડ્રાઇવર કાંતિભાઇ રાવળે બસમાંના બારેક મુસાફરોને ગાડીને ધક્કા મારવાની વિનંતી કરી. અમે સૌ ધક્કા મારતા હતા ત્યાં મારી નજર ગુજરાતના માજી મુખ્યમંત્રી બાબુભાઇ પર પડી. એક હાથમાં ચોપડા ભરેલી થેલી સાથે તેઓ બસને ધક્કો મારતા હતા!